इकलौता सूट अभी भी चल रहा है, क्‍योंकि औसत भारतीय की तरह मेरे पास भी दूसरा सूट नहीं है, और इस सूट में भी पत्‍नी की बचत, मेरे लेखों का पारिश्रमिक और बच्‍चों की दुआएं शामिल हैं । इस सूट को जब भी पहनता हूं, मुझे असीम आनन्‍द आता है । क्‍योंकि अब मुझे सभी सूट वाले साहब समझते हैं । वैसे सोचता हूं रोज-रोज सूट की चिन्‍ता करने के बजाय सूट को दिवाली पर पहन लूं और होली पर उतार दूं तो कैसा रहे, आपका क्‍या ख्‍याल है ?